ai4bharat/Pralekha huggingface dataset:
સંચાર અને સુચના પ્રૌદ્યોગિકી મંત્રાલય
દૂરસંચાર સાથે સંબંધિત 99 ટકા ફરિયાદોનું ટ્વિટર પર સમાધાન કરાયું
નવી દિલ્હી, 25-04-2017
દૂરસંચાર મંત્રી શ્રી મનોજ સિંહા દ્વારા ફરિયાદોના રજીસ્ટ્રેશન અને સમાધાન માટે પાછલા વર્ષે શરૂ કરાયેલ ટ્વિટર સેવા પછી લગભગ 99 ટકા ફરિયાદોનું સોશલ મીડિયાના માધ્યમથી સમાધાન કરાયું છે. બીએસએનએલ દ્વારા અપાયેલ આંકડા અનુસાર 15 એપ્રિલ, 2017 સુધી કુલ 27,988 ફરિયાદો પ્રાપ્ત થઈ છે. જેમાંથી 27,965 ફરિયાદોનું સમાધાન કરી દેવાયું છે. આ પ્રકારે સમાધાન દર 99.91 ટકા નોંધાયું છે. દૂરસંચાર મંત્રીના ટ્વિટર એકાઉન્ટ @manojsinhabjp આ પ્લેટફોર્મ દ્વારા દૂરસંચાર અને ડાકથી સંબંધિત ફરિયાદોના સમાધાનની બાબતમાં રોજે રોજ રિપોર્ટ મંગાવાય છે. આ રીતે ભારતીય ડાકે 27,000 ટ્વીટ્સનું તાત્કાલિક નિરાકરણ કર્યું છે.
દૂરસંચારની બાબતોમાં ઉપભોક્તાઓની ફરિયાદો મુખ્યત્વે ટેલિફોન બિલ, બ્રૉડબેન્ડ કનેક્ટિવિટી, દોષપૂર્ણ કનેક્શન, લેન્ડલાઉન ફોન અને વાઈ-ફાઈ હૉટસ્પોટના સ્થાનાંતરણથી સંબંધિત છે, જ્યારે ડાક સેવાઓની બાબતમાં ફરિયાદો મુખ્યત્વે પેનકાર્ડ, રોલ નંબર, પાર્સલ, મની ઑર્ડર અને દવાઓની ડિલીવરીમાં થનારા વિલંબથી સંબંધિત છે. ડાકઘરોના ભવનોના સમારકામ, બચત બેંક ખાતાના ટેકનીકલ મુદ્દા સાથે સંબંધિત સમસ્યાઓને પણ તાત્કાલિક નિકાલ કરાયો છે.
AP/J.Khunt/GP
(Visitor Counter : 116
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે દેશવાસીઓને આઝાદી કા અમૃત મહોત્સવ દરમિયાન પ્રધાનમંત્રી નરેન્દ્ર મોદી દ્વારા તેમના ઘરેથી ત્રિરંગો લહેરાવીને શરૂ કરાયેલા 'હર ઘર તિરંગા' અભિયાનમાં જોડાવા માટે આહ્વાન કર્યું છે.
આપણો રાષ્ટ્રધ્વજ ન માત્ર દરેક ભારતીયને એક કરે છે પરંતુ તેમની રાષ્ટ્ર પ્રત્યેની ભક્તિની ભાવનાને પણ મજબૂત બનાવે છે
22 જુલાઈ 1947ના રોજ ત્રિરંગાના વર્તમાન સ્વરૂપને રાષ્ટ્રધ્વજ તરીકે અપનાવવાની જાહેરાત કરવામાં આવી હતી.
આ અભિયાન સાથે દેશભરના લગભગ 20 કરોડ ઘરોમાં ત્રિરંગો ફરકાવવામાં આવશે, જે નાગરિકો, ખાસ કરીને યુવાનોમાં દેશભક્તિની જ્યોતને વધુ પ્રજવલિત કરવાનું કામ કરશે.
હું દરેકને અપીલ કરું છું કે 13 થી 15 ઓગસ્ટ સુધી પોતાના ઘરે ત્રિરંગો લહેરાવીને આ અભિયાનમાં જોડાઓ
આમ કરવાથી, અમે યુવાનોમાં ત્રિરંગા પ્રત્યે આદર અને લગાવ વધારી શકીશું, સાથે જ તેમને આઝાદી માટે લડનારા બહાદુર લોકોના બલિદાન વિશે પણ વાકેફ કરી શકીશું.
કેન્દ્રીય ગૃહ અને સહકારિતા મંત્રી શ્રી અમિત શાહે દેશવાસીઓને આઝાદી કા અમૃત મહોત્સવ દરમિયાન પ્રધાનમંત્રી નરેન્દ્ર મોદી દ્વારા તેમના ઘરેથી ત્રિરંગો લહેરાવીને શરૂ કરાયેલા 'હર ઘર તિરંગા' અભિયાનમાં જોડાવા માટે આહ્વાન કર્યું છે.
શ્રી અમિત શાહે ટ્વીટ્સની શ્રેણીમાં જણાવ્યું હતું કે “આપણો રાષ્ટ્રીય ધ્વજ દરેક ભારતીયને માત્ર એકજૂટ કરે છે એટલું જ નહીં પરંતુ તેમની રાષ્ટ્ર પ્રત્યેની ભક્તિની ભાવનાને પણ મજબૂત બનાવે છે. 22 જુલાઈ 1947ના રોજ, રાષ્ટ્રધ્વજ તરીકે ત્રિરંગાના વર્તમાન સ્વરૂપને અપનાવવાની જાહેરાત કરવામાં આવી હતી" કેન્દ્રીય ગૃહ મંત્રીએ કહ્યું કે "પ્રધાનમંત્રી નરેન્દ્ર મોદીએ આઝાદી કા અમૃત મહોત્સવ દરમિયાન 'હર ઘર તિરંગા' અભિયાનની શરૂઆત કરી હતી. આ ઝુંબેશ સાથે દેશભરના લગભગ 20 કરોડ ઘરોમાં ત્રિરંગો ફરકાવવામાં આવશે, જે નાગરિકો અને ખાસ કરીને યુવાનોમાં દેશભક્તિની જ્યોતને વધુ પ્રજવલિત કરવાનું કામ કરશે” શ્રી અમિત શાહે કહ્યું કે “હું દરેકને આ ઝુંબેશમાં 13 થી 15 ઓગસ્ટ સુધી તેમના ઘરેથી ત્રિરંગો લહેરાવીને જોડાવા અપીલ કરું છું. આમ કરવાથી, આપણે યુવાનોમાં ત્રિરંગા પ્રત્યે આદર અને લગાવ વધારી શકીશું, સાથે જ તેમને આઝાદી માટે લડનારા બહાદુર લોકોના બલિદાન વિશે જાગૃત કરી શકીશું.https://harghartiranga.com”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 102 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10.42 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,02,05,09,915
|
|
બાકી ઉપલબ્ધ
|
|
10,42,38,220
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 102 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 10.42 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 183
પ્રધાનમંત્રીનું કાર્યાલય
પ્રધાનમંત્રી 24મી જાન્યુઆરીએ પ્રધાનમંત્રી રાષ્ટ્રીય બાલ પુરસ્કાર પુરસ્કાર વિજેતાઓ સાથે વાર્તાલાપ કરશે
પ્રથમ વખત, એવોર્ડ મેળવનારને બ્લોકચેન ટેકનોલોજીનો ઉપયોગ કરીને ડિજિટલ પ્રમાણપત્રો મળશે
પ્રધાનમંત્રી શ્રી નરેન્દ્ર મોદી 24મી જાન્યુઆરી, 2022ના રોજ બપોરે 12 વાગ્યે પ્રધાનમંત્રી રાષ્ટ્રીય બાલ પુરસ્કાર  પુરસ્કાર વિજેતાઓ સાથે વીડિયો કોન્ફરન્સિંગ દ્વારા વાર્તાલાપ કરશે. બ્લોકચેન ટેક્નોલોજીનો ઉપયોગ કરીને વર્ષ 2022 અને 2021 માટે PMRBP એવોર્ડ મેળવનારાઓને ડિજિટલ પ્રમાણપત્રો એનાયત કરવામાં આવશે. આ ટેક્નોલોજીનો પ્રથમ વખત પુરસ્કાર મેળવનારને પ્રમાણપત્ર આપવા માટે ઉપયોગ કરવામાં આવી રહ્યો છે.
ભારત સરકાર બાળકોને ઈનોવેશન, સોશિયલ સર્વિસ, સ્કોલેસ્ટિક, સ્પોર્ટ્સ, આર્ટ એન્ડ કલ્ચર અને બહાદુરી એમ છ કેટેગરીમાં તેમની અસાધારણ સિદ્ધિ બદલ PMRBP એવોર્ડ એનાયત કરે છે. આ વર્ષે, બાલ શક્તિ પુરસ્કારની વિવિધ શ્રેણીઓ હેઠળ દેશભરમાંથી 29 બાળકોને PMRBP-2022 માટે પસંદ કરવામાં આવ્યા છે. એવોર્ડ મેળવનારાઓ દર વર્ષે ગણતંત્ર દિવસની પરેડમાં પણ ભાગ લે છે. PMRBP ના દરેક પુરસ્કાર મેળવનારને મેડલ, એક લાખ રુપિયા રોકડ પુરસ્કાર અને પ્રમાણપત્ર આપવામાં આવે છે. રોકડ પુરસ્કાર PMRBP 2022 વિજેતાઓના સંબંધિત ખાતામાં ટ્રાન્સફર કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
2014-15માં 11.95 લાખ ઘરોની સરખામણીએ પ્રધાનમંત્રી આવાસ યોજના – ગ્રામિણ અંતર્ગત 2018-19માં પ્રતિ વર્ષ 47.33 લાખ ઘરોનું નિર્માણ કરવામાં આવ્યું: આર્થિક સર્વેક્ષણ
2014થી અત્યાર સુધીમાં સ્વચ્છ ભારત મિશન-ગ્રામિણ  અંતર્ગત 10 કરોડથી વધુ શૌચાલયોનું નિર્માણ કરવામાં આવ્યું
સંતુલિત સ્વચ્છતા વર્તણુક પરિવર્તન પર ધ્યાન કેન્દ્રિત કરવા માટે 10 વર્ષીય ગ્રામ્ય સ્વચ્છતા સ્ટ્રેટેજી ની જાહેરાત કરવામાં આવી
તમામ માટે આવાસ, પીવાનું પાણી અને સ્વચ્છતાના પગલાઓ સહીત સામાજિક સંપત્તિની જોગવાઈ એ સરકારના સામાજિક ઈન્ફ્રાસ્ટ્રક્ચરનું નિર્માણ કરવા માટેના પ્રયાસો અંતર્ગત એક મુખ્ય આધારસ્તંભ રહ્યો છે. નાણા અને કોર્પોરેટ બાબતોના કેન્દ્રીય મંત્રી શ્રીમતી નિર્મલા સિતારમણ દ્વારા આજે સંસદમાં રજુ કરવામાં આવેલ આર્થિક સર્વેક્ષણ 2019-20ની આ એક મુખ્ય બાબત રહી હતી.
તમામ માટે ઘર:
આર્થિક સર્વેક્ષણ મુજબ : ‘2018માં ભારતમાં પીવાના પાણી, સ્વચ્છતા, સફાઈ અને આવાસ સ્થિતિ પરના તાજેતરના એક એનએસઓ સર્વેમાં જણાવ્યા અનુસાર ગ્રામ્ય ક્ષેત્રમાં અંદાજે 76.7 ટકા ઘરો અને શહેરી વિસ્તારોમાં અંદાજે 96.૦ ટકા ઘરો પાસે પાકા મકાનોનું માળખું છે’.
વર્ષ 2022 સુધીમાં બે યોજનાઓ, પ્રધાનમંત્રી આવાસ યોજના- ગ્રામીણ  અને પ્રધાનમંત્રી આવાસ યોજના- શહેરી  તમામ માટે આવાસના પોતાના લક્ષ્યને હાંસલ કરવાની આશા સેવે છે. સર્વેમાં જણાવ્યા અનુસાર પીએમએવાય-જી અંતર્ગત પ્રતિ વર્ષ નિર્માણ પામેલા ઘરોની સંખ્યા 2014-15માં 11.95 લાખની સરખામણીએ ચાર ગણી વધીને 2018-19માં 47.33 લાખ સુધી થઇ ગઈ છે.
પીવાનું પાણી અને સ્વચ્છતા:
આર્થિક સર્વેક્ષણ મુજબ : સ્વચ્છ ભારત અભિયાન-ગ્રામિણ ના પ્રારંભથી જ ગ્રામિણ વિસ્તારોમાં 10 કરોડથી વધુ શૌચાલયોનું નિર્માણ કરી દેવામાં આવ્યું છે. આ ઉપરાંત, 5.9 લાખ ગામડાઓ, 699 જીલ્લાઓ અને 35 રાજ્યો/ કેન્દ્ર શાસિત પ્રદેશોએ પોતાને ખુલ્લામાં શૌચ મુક્ત  જાહેર કરી ચુક્યા છે. સ્વચ્છ સર્વેક્ષણ ગ્રામિણ 2019 કે જે ભારતનો સૌથી વિશાળ ગ્રામિણ સ્વચ્છતા સર્વે છે તેણે સમગ્ર ભારતમાં 87,250 જાહેર સ્થળો સહીત 17, 450 ગામડાઓ અને 698 જીલ્લાઓને આવરી લીધા છે.
બજેટ પૂર્વેના સર્વેમાં નોંધવામાં આવ્યું છે કે સ્વચ્છતા માટેના વર્તણુક પરિવર્તનને સંતુલિત રાખવા માટે અને ઘન અને પ્રવાહી કચરાના વ્યવસ્થાપન માટેની પહોંચ વધારવા માટે એક 10 વર્ષીય ગ્રામીણ સ્વચ્છતા સ્ટ્રેટેજીની જાહેરાત કરવામાં આવી છે. આ ઉપરાંત, સમગ્ર ભારતમાં સૌથી વધુ પાણીની તંગી ધરાવતા બ્લોકસ અને જીલ્લાઓમાં જળ સંચયના પગલાઓ પર થઇ રહેલ પ્રગતિને ઝડપી બનાવવા માટે જળ શક્તિ અભિયાન ની શરૂઆત કરવામાં આવી છે. સર્વે ભારપૂર્વક જણાવે છે કે જેએસએ દ્વારા આજની તારીખ સુધીમાં 256 જીલ્લાઓમાં ૩.5 લાખ પાણી સંચયના પગલાઓ પૂરા પાડવામાં આવ્યા છે અને તેને એક જનઆંદોલનનું સ્વરૂપ આપીને આશરે 2.64 કરોડ લોકોની ભાગીદારી તેમાં જોડવામાં આવી છે.
SD/RP/GP/DS
(Visitor Counter : 157
પ્રધાનમંત્રીનું કાર્યાલય
ભારતે ગવર્નન્સમાં ક્રાંતિ લાવવા અને સર્વિસ ડિલિવરીમાં ઉત્થાન લાવવા માટે ટેક્નોલોજી અપનાવી : પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે 'વિકાસ માટે ટેકના 9 વર્ષ' પર લેખો, વીડિયો, ગ્રાફિક્સ અને માહિતી શેર કર્યા છે.
પ્રધાનમંત્રીએ ટ્વીટ કર્યું:
"ભારતે ગવર્નન્સમાં ક્રાંતિ લાવવા અને સર્વિસ ડિલિવરીમાં ઉન્નતિ કરવા માટે ટેક્નોલોજી અપનાવી છે. ટેક્નોલોજી લોકોના જીવનમાં કાર્યક્ષમતા અને સગવડતા લાવી છે. તેણે ડિજિટલી સશક્ત ભારત બનાવવાના પ્રયાસોને પણ વધાર્યા છે. #9YearsOfTechForGrowth"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
સાજા થયેલા કેસની સંખ્યા 5 લાખની નજીક પહોંચી; સક્રિય કેસોની સરખામણીએ સાજા થયેલા કેસોની સંખ્યા 2.31 લાખ કરતાં વધારે
સાજા થવાનો દર વધીને 63%ની નજીક પહોંચ્યો
કોવિડ-19ના નિયંત્રણ અને વ્યવસ્થાપન માટે કેન્દ્ર સરકાર અને રાજ્ય સરકાર દ્વારા પૂર્વ-સક્રિય, પૂર્વ-અસરકારક અને સંકલિત પ્રયાસો કરવામાં આવી રહ્યા છે. કન્ટેઇન્મેન્ટ ઝોનના અસરકારક અમલીકરણ, સર્વેલન્સની કામગીરીઓ, સમયસર નિદાન અને કોવિડ-19ના ચેપગ્રસ્ત કેસોનું અસરકારક તબીબી વ્યવસ્થાપન જેવા વિવિધ પગલાં લેવાથી કોવિડ-19માંથી સાજા થયેલા કુલ દર્દીઓની સંખ્યા પાંચ લાખનો આંકડો વટાવીને આજે 5,15,385 સુધી પહોંચી ગઇ છે અને આ દર્દીઓને હોસ્પિટલમાંથી રજા આપી દેવામાં આવી છે. હાલમાં દેશમાં કોવિડ-19ના સક્રિય કેસોની સંખ્યા કરતા સાજા થયેલા દર્દીઓની સંખ્યા 2,31,978 વધારે છે.
સક્રિય કેસ અને સાજા થયેલા કેસ વચ્ચેનું અંતર એકધારું વધી રહ્યું હોવાથી, સાજા થવાનો દર પણ વધીને 62.78% થઇ ગયો છે. છેલ્લા 24 કલાકમાં કોવિડ-19માંથી 19,870 દર્દીઓ સાજા થઇ ગયા છે અને તેમને હોસ્પિટલમાંથી રજા આપવામાં આવી છે.
હાલમાં સમગ્ર દેશમાં, કોવિડ-19ના 2,83,407 સક્રિય કેસ છે અને તમામને જો ગંભીર કેસ હોય તો કેન્દ્ર અથવા રાજ્ય સરકારોની હોસ્પિટલોમાં તબીબી દેખરેખ હેઠળ રાખવામાં આવ્યા છે અને જો દર્દીમાં સામાન્ય લક્ષણો જોવા મળે અથવા લક્ષણો ના હોય તો, તેમન હોમ આઇસોલેશનમાં રાખવામાં આવ્યા છે.
તાજેતરમાં નીતિઓમાં કેટલાક ફેરફારો કરવામાં આવ્યા છે, જેમકે, નોંધણીકૃત હોય તેવા તમામ મેડિકલ પ્રેક્ટિશનરો કોવિડ-19ના પરીક્ષણ માટે ભલામણ કરી શકે છે અને RT-PCR પરીક્ષણની સાથે-સાથે રેપિડ એન્ટિજેન પરીક્ષણ પોઇન્ટ પણ શરૂ કરવામાં આવ્યા છે, જેના કારણે દેશમાં કોવિડ-19ના પરીક્ષણોની સંખ્યામાં નોંધપાત્ર વધારો થયો છે. અત્યાર સુધીમાં દેશમાં ICMR હેઠળ આવતા 1,180 નિદાન લેબોરેટરીના નેટવર્કમાં જાહેર અને ખાનગી ક્ષેત્રોની લેબોરેટરીઓમાં કુલ મળીને 1,13,07,002 સેમ્પલના કોવિડ માટે પરીક્ષણો કરવામાં આવ્યા છે. દેશમાં સરકારી ક્ષેત્રની પરીક્ષણની લેબોરેટરીઓની સંખ્યા વધીને 841 સુધી પહોંચી ગઇ છે, જ્યારે ખાનગી ક્ષેત્રની કોવિડ-19ના પરીક્ષણની લેબોરેટરીઓની સંખ્યા વધીને 339 થઇ ગઈ છે. દૈનિક પરીક્ષણની સંખ્યામાં એકધારો વૃદ્ધિનો ટ્રેન્ડ જોવા મળી રહ્યો છે અને દેશમાં ગઇકાલે કુલ 2,82,511 સેમ્પલનું પરીક્ષણ કરવામાં આવ્યું હતું. હાલની સ્થિતિ અનુસાર, દેશમાં પ્રત્યેક દસ લાખની વસ્તીએ પરીક્ષણ ની સંખ્યા 8,193 છે.
• વાસ્તવિક સમયમાં RT PCR આધારિત પરીક્ષણની લેબોરેટરી: 620 
• TrueNat આધારિત પરીક્ષણની લેબોરેટરી: 463 
• CBNAAT આધારિત પરીક્ષણની લેબોરેટરી: 97 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
DS/BT
(
નાણા મંત્રાલય
દેશનાં મુખ્ય બંદરો પર વિવિધ કામગીરીઓની સેવા માટે સરકારી ખાનગી ભાગીદારીનું મોડલ અપનાવવામાં આવશે
ભારતમાં વેપાર- વાણિજ્ય જહાજોની કામગીરી વધારવા પ્રોત્સાહન આપવા ભારતીય શિપિંગ કંપનીઓને રૂ.1,624 કરોડની સબસિડી આપવામાં આવશે
વર્ષ 2024 સુધીમાં રિસાઇકલિંગ ક્ષમતા 4.5 મિલિયન એલડીટી કરવામાં આવશે, જેના પગલે વધુ 1.5 લાખ રોજગારીનું સર્જન થશે
દેશના મુખ્ય બંદરો દ્વારા નાણાકીય વર્ષ 2021-22માં સરકારી અને ખાનગી ક્ષેત્રની ભાગીદારી  મોડલ પર રૂ. 2,000 કરોડથી વધારે મૂલ્યના સાત પ્રોજેક્ટ શરૂ કરવામાં આવશે. આજે આ જાહેરાત નાણાં અને કોર્પોરેટ મંત્રી શ્રીમતી નિર્મલા સીતારમણે યુનિયન બજેટ 2021-22 રજૂ કરતા કરી હતી. તેમણે જણાવ્યું હતું કે, દેશના મુખ્ય બંદરો તેમની કાર્યકારી સેવાઓનું વ્યવસ્થાપન તેમની રીતે મોડલને બદલશે, જેમાં આ બંદરો માટે ખાનગી કંપની વિવિધ પ્રકારની સેવાઓનું વ્યવસ્થાપન કરશે.
શ્રીમતી નિર્મલા સીતારમણે એમના બજેટ ભાષણમાં વેપાર-વાણિજ્યિક જહાજો માટેના માર્ગને પ્રોત્સાહન આપવા મંત્રાલયે અને કેન્દ્ર સરકારની કંપનીઓ એ બહાર પાડેલા આંતરરાષ્ટ્રીય ટેન્ડરોમાં ભારતીય શિપિંગ કંપનીઓ માટે 5 વર્ષનાં ગાળામાં રૂ. 1624 કરોડની સબસિડી સહાય યોજના શરૂ કરવાની દરખાસ્ત પણ રજૂ કરી હતી. તેમણે ભાર મૂક્યો હતો કે, આ પહેલથી આંતરરાષ્ટ્રીય શિપિંગ ક્ષેત્રમાં ભારતીય કંપનીઓની કામગીરી વધવા ઉપરાંત ભારતીય નાવિકો વધારે તાલીમ મેળવી શકશે અને એમના માટે રોજગારીની તકોમાં વધારો થશે.
શ્રીમતી સીતારમણે વર્ષ 2024 સુધીમાં જહાજનું રિસાઇકલિંગ કરવાની ક્ષમતા બમણી કરીને આશરે 4.5 મિલિયન લાઇટ ડિસ્પ્લેસમેન્ટ ટન  કરવાની દરખાસ્ત પણ રજૂ કરી હતી. તેમણે જણાવ્યું હતું કે, યુરોપ અને જાપાનમાંથી ભારતમાં વધુ જહાજો લાવવા માટે પ્રયાસો હાથ ધરવામાં આવશે, કારણ કે ગુજરાતમાં અલંગમાં જહાજ રિસાઇકલિંગ યાર્ડના આશરે 90 ટકા હિસ્સાને એચકેસી નું નિયમનોના પાલન માટેનું પ્રમાણપત્ર મળી ગયું છે. એનાથી દેશના યુવાનો માટે વધુ 1.5 લાખ રોજગારીનું સર્જન થશે એવી અપેક્ષા છે.
SD/GP/BT
(Visitor Counter : 228
માર્ગ પરિવહન અને રાજમાર્ગ મંત્રાલય
E12 અને E15 ઇંધણ માટે વ્યાપક ઉત્સર્જન ધોરણોની સૂચના
માર્ગ પરિવહન અને રાજમાર્ગ મંત્રાલયે 11 ઓક્ટોબર, 2021ના રોજ જીએસઆર 728  દ્વારા ઇ12  અને ઇ15  ઇંધણ માટે વ્યાપક ઉત્સર્જન ધોરણો સૂચિત કર્યા છે. આ ઓટોમોટિવ ઉદ્યોગને E12 અને E15 સુસંગત મોટર વાહનોનું ઉત્પાદન કરવા સક્ષમ બનાવશે.
સૂચના જોવા માટે અહીં ક્લિક કરો
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 241
પ્રધાનમંત્રીનું કાર્યાલય
પ્રધાનમંત્રી નવી દિલ્હીમાં 29 સપ્ટેમ્બર, 2018નાં રોજ પુનરુત્થાન માટે શિક્ષણ પર અકાદમિક નેતૃત્વ પરના સંમેલનનું ઉદઘાટન કરશે
પ્રધાનમંત્રી શ્રી નરેન્દ્ર મોદી 29 સપ્ટેમ્બર, 2018નાં રોજ નવી દિલ્હીનાં વિજ્ઞાન ભવનમાં પુનરુત્થાન માટે શિક્ષણ પર અકાદમિક નેતૃત્વ પરના સંમેલનનું ઉદઘાટન કરશે, જેમાં 350થી વધારે યુનિવર્સિટીઓનાં વાઇસ ચાન્સેલર્સ/ડાયરેક્ટર્સ સામેલ થશે. આ કાર્યક્રમનું આયોજન યુજીસી, એઆઇસીટીઇ, આઇસીએસએસઆર, આઇજીએનસીએ, ઇગ્નૂ, જેએનયુ અને એસજીટી યુનિવર્સિટીએ સંયુક્તપણે કર્યું છે.
આ સંમેલનમાં ભારતીય શૈક્ષણિક વ્યવસ્થા સામેનાં હાલનાં પડકારોની સાથે-સાથે અપેક્ષિત શૈક્ષણિક પરિણામ પ્રાપ્ત કરવા અને શિક્ષણનાં નિયમનની દ્રષ્ટિએ વ્યાપક પરિવર્તન લાવવા માટે એક યોજના તૈયાર કરવા પર ચર્ચાવિચારણા કરવામાં આવશે.
આ સંમેલનનું ઉદઘાટન પ્રધાનમંત્રી સવારે 10.30 વાગે કરશે, ત્યાર બાદ આઠ વિષયોને આવરીને બ્રેકઆઉટ સત્ર શરૂ થશે, જે વિષયો આ મુજવ છેઃ
- વિદ્યાર્થી કેન્દ્રિત શિક્ષણ માટે શિક્ષણકળામાં સુધારો કરવો – વિશિષ્ટ જરૂરિયાતો ધરાવતા શિક્ષણ માટે આર્ટિફિશિયલ ઇન્ટેલિજન્સનો ઉપયોગ કરવો
- રોજગારી શોધવાને બદલે રોજગારીનાં સર્જન તરફ વળવું – નવીનતા અને ઉદ્યોગસાહસિકતાને શ્રેષ્ઠ બનાવવી
- સંશોધનની ગુણવત્તામાં સુધારો કરવો – ભારતની જરૂરિયાતો પર ધ્યાન કેન્દ્રિત કરવું
- શૈક્ષણિક સંસ્થાઓમાં સમન્વય સ્થાપિત કરવો – શૈક્ષણિક સંસાધનોનું સંયોજન કરવું, જેમ કે પુસ્તકાલયોનો સંયુક્ત ઉપયોગ કરવો અને જ્ઞાનનું આદાન-પ્રદાન કરવું
- સર્વસમાવેશક અને એકીકૃત પરિસરનું નિર્માણ કરવું – આ પ્રકારનું આયોજન કરવાથી વિદ્યાર્થીઓ પરિસર સાથે લાગણીનાં તાંતણે જોડાશે
- સહભાગીદારી ધરાવતું ગવર્નન્સ મોડલ – ગવર્નન્સ સાથે જોડાયેલી પ્રક્રિયાઓમાં વિદ્યાર્થીઓની ભાગીદારીને સુવિધાજનક બનાવવી
- સુવ્યવસ્થિત મોડલ તૈયાર કરવું – ભૂતપૂર્વ વિદ્યાર્થીઓની સાથે કોર્પોરેટ સામાજિક જવાબદારી  પાસેથી ભંડોળ પ્રાપ્ત કરવા સરકારી સ્રોતોની પૂરક વ્યવસ્થા કરવી
- શિક્ષણમાં સાર્વભૌમિક મૂલ્યો અને જીવન કૌશલ્યને સમાવવા નૈતિક મૂલ્ય ધરાવતાં શિક્ષણને પ્રોત્સાહન આપવું
માનવ સંસાધન વિકાસ મંત્રી શ્રી પ્રકાશ જાવડેકર સમાપન સત્રની અધ્યક્ષતા કરશે. આ દરમિયાન આઠ જૂથોમાંથી દરેક જૂથ પારસ્પરિક સંમતિથી તૈયાર કાર્યયોજના પર પ્રેઝન્ટેશન રજૂ કરશે. સંપૂર્ણ સત્ર દરમિયાન એનાં પર આગળ ચર્ચાવિચારણા કરવામાં આવશે. એવી આશા કરવામાં આવે છે કે દેશમાં ઉચ્ચ શિક્ષણની ગુણવત્તામાં સુધારો સુનિશ્ચિત કરવા માટે કોઈ વ્યાપક કાર્યયોજના સામે આવશે.
RP
(Visitor Counter : 95
પ્રધાનમંત્રીનું કાર્યાલય
બીજી વૈશ્વિક કોવિડ વર્ચ્યુઅલ સમિટનાં ઉદ્ઘાટન સત્રમાં પ્રધાનમંત્રી શ્રી નરેન્દ્ર મોદીની ટિપ્પણી
રાષ્ટ્રપતિ શ્રી બાઇડેન
વાઇસ પ્રેસિડેન્ટ હેરિસ
મહાનુભાવો,
નમસ્કાર!
કોવિડ મહામારી જીવન, સપ્લાય ચેઇનને વિક્ષેપિત કરવાનું ચાલુ રાખે છે અને મુક્ત સમાજોની સ્થિતિસ્થાપકતાની કસોટી કરે છે. ભારતમાં, અમે મહામારી સામે જનલક્ષી વ્યૂહરચના અપનાવી છે. અમે અમારાં વાર્ષિક હેલ્થકેર બજેટમાં અત્યાર સુધીની સૌથી વધુ ફાળવણી કરી છે.
અમારો રસીકરણ કાર્યક્રમ વિશ્વમાં સૌથી મોટો છે. અમે પુખ્ત વસ્તીના લગભગ 90 ટકા અને 50 મિલિયનથી વધુ બાળકોને સંપૂર્ણ રસી આપી છે. ભારત ચાર WHO માન્ય રસીઓનું ઉત્પાદન કરે છે અને આ વર્ષે પાંચ અબજ ડોઝ બનાવવાની ક્ષમતા ધરાવે છે.
અમે દ્વિપક્ષીય રીતે અને COVAX દ્વારા 98 દેશોને 200 મિલિયનથી વધુ ડોઝ સપ્લાય કર્યા છે. ભારતે પરીક્ષણ, સારવાર અને ડેટા મેનેજમેન્ટ માટે ઓછી કિંમતની કોવિડ શમન ટેકનોલોજી વિકસાવી છે. અમે અન્ય દેશોને આ ક્ષમતાઓ ઑફર કરી છે.
ભારતના જીનોમિક્સ કન્સોર્ટિયમે વાયરસ પરના વૈશ્વિક ડેટાબેઝમાં નોંધપાત્ર યોગદાન આપ્યું છે. મને જણાવતા આનંદ થાય છે કે અમે આ નેટવર્કને અમારા પડોશના દેશોમાં વિસ્તારીશું.
ભારતમાં, અમે કોવિડ સામેની અમારી લડાઈને પૂરક બનાવવા અનેપ્રતિરક્ષા વધારવા માટે અમારી પરંપરાગત દવાઓનો વ્યાપકપણે ઉપયોગ કર્યો છે જેનાથી અસંખ્ય લોકોનાં જીવન બચ્યા છે.
ગયા મહિને, અમે ભારતમાં ''WHO સેન્ટર ફોર ટ્રેડિશનલ મેડિસિન''નું ભૂમિપૂજન કર્યું હતું, જેનો ઉદ્દેશ્ય આ વર્ષો જૂનું જ્ઞાન વિશ્વને ઉપલબ્ધ કરાવવાનો છે.
મહાનુભાવો,
તે સ્પષ્ટ છે કે ભવિષ્યની આરોગ્ય કટોકટીનો સામનો કરવા માટે સંકલિત વૈશ્વિક પ્રતિસાદ જરૂરી છે. આપણે એક અડીખમ-સ્થિતિસ્થાપક વૈશ્વિક પુરવઠા શૃંખલાનું નિર્માણ કરવું જોઈએ અને રસીઓ અને દવાઓની સમાન પહોંચને સક્ષમ કરવી જોઈએ.
WTO નિયમો, ખાસ કરીને TRIPSને વધુ લવચીક બનાવવાની જરૂર છે. વધુ અડીખમ- સ્થિતિસ્થાપક વૈશ્વિક આરોગ્ય સુરક્ષા માળખું બનાવવા માટે WHOમાં સુધારો કરવો જોઈએ અને તેને મજબૂત બનાવવું જ જોઈએ.
અમે સપ્લાય ચેનને સ્થિર અને અનુમાનિત રાખવા માટે રસીઓ અને ઉપચાર માટે WHOની મંજૂરી પ્રક્રિયાને સ્ટ્રીમ-લાઇનિંગ માટે પણ અનુરોધ કરીએ છીએ. વૈશ્વિક સમુદાયના એક જવાબદાર સભ્ય તરીકે, ભારત આ પ્રયાસોમાં મુખ્ય ભૂમિકા ભજવવા માટે તૈયાર છે.
આપ સૌનો આભાર
આપ સૌનો ખૂબ ખૂબ આભાર.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે ભારતમાં રાફેલ લડાકુ વિમાનોના લેન્ડિંગને "ગેમ ચેન્જર" ગણાવ્યું
"રાફેલ વિમાનનું લેન્ડિંગ આપણી સશક્ત ભારતીય વાયુસેના માટે ઐતિહાસિક દિવસ અને ભારત માટે ગૌરવપૂર્ણ ક્ષણ છે" - શ્રી અમિત શાહ
"નવી પેઢીના રાફેલ વિમાનને ભારતીય વાયુસેનામાં સામેલ કરવું એ ભારતને શક્તિશાળી અને સલામત રાષ્ટ્ર બનાવવાની પ્રધાનમંત્રી શ્રી નરેન્દ્ર મોદીની કટિબદ્ધતાનું સાચું સાક્ષી છે." : કેન્દ્રીય ગૃહમંત્રી
રાફેલ એ વિશ્વનું સૌથી શક્તિશાળી વિમાન છે અને આ વિમાન આકાશમાં કોઈપણ પડકારને નિષ્ફળ બનાવવા સક્ષમ છે. : શ્રી અમિત શાહ
"ગતિથી લઈને હથિયારની ક્ષમતા સુધી, રાફેલ ઘણું આગળ છે." - શ્રી અમિત શાહ
કેન્દ્રીય ગૃહમંત્રી શ્રી અમિત શાહે ભારતમાં રાફેલ લડાકુ વિમાનોના લેન્ડિંગને ગેમ ચેન્જર ગણાવ્યું છે. એમના એક ટ્વિટમાં શ્રી અમિત શાહે કહ્યું હતું કે, “રાફેલ વિમાનનું લેન્ડિંગ આપણી સશક્ત ભારતીય વાયુસેના માટે ઐતિહાસિક દિવસ અને ભારત માટે ગૌરવપૂર્ણ ક્ષણ છે. રાફેલ એ વિશ્વનું સૌથી શક્તિશાળી વિમાન છે અને આ વિમાન આકાશમાં કોઈપણ પડકારને હરાવવા સક્ષમ છે. મને વિશ્વાસ છે કે, રાફેલ વિમાન આપણા વાયુ શૂરવીરોને તેમના ઉત્તમ પરાક્રમની સાથે આપણા આકાશને સુરક્ષિત રાખવામાં મદદ કરશે."
કેન્દ્રીય ગૃહમંત્રીએ કહ્યું કે, “નવી પેઢીના રાફેલ વિમાનને ભારતીય વાયુસેનામાં સામેલ કરવું એ ભારતને શક્તિશાળી અને સલામત રાષ્ટ્ર બનાવવાની પ્રધાનમંત્રી શ્રી નરેન્દ્ર મોદીની કટિબદ્ધતાનું સાચું સાક્ષી છે. મોદી સરકાર ભારતની સુરક્ષા ક્ષમતા વધારવા કટિબદ્ધ છે. અમારી વાયુસેનાને આ અભૂતપૂર્વ તાકાત આપવા બદલ હું પ્રધાનમંત્રીનો આભાર માનું છું ”.
શ્રી અમિત શાહે કહ્યું હતું કે, “ગતિથી લઈને હથિયારની ક્ષમતા સુધી, રાફેલ ખૂબ આગળ છે. મને વિશ્વાસ છે કે, આ વિશ્વસ્તરીય લડાકુ વિમાન ગેમ ચેન્જર સાબિત થશે. પ્રધાનમંત્રી શ્રી નરેન્દ્ર મોદી, રક્ષા મંત્રી શ્રી રાજનાથ સિંહ, ભારતીય વાયુ સેના અને સમગ્ર રાષ્ટ્રને આ મહત્વપૂર્ણ દિવસ બદલ અભિનંદન. ”
Rafale touchdown is a historic day for our vigorous @IAF_MCC and a proud moment for India!
— Amit Shah  July 29, 2020
These are the world's most powerful machines capable to thwart any challenge in the sky. I am sure Rafale will help our Air warriors to safeguard our skies with its mighty superiority. pic.twitter.com/wTsK0XYcIX
Induction of these next generation aircrafts is a true testimony of PM @narendramodi's resolve to make India a powerful and secure nation.
— Amit Shah  July 29, 2020
Modi govt is committed to build on India’s defence capabilities. I thank honourable PM for providing this unprecedented strength to our IAF. pic.twitter.com/g9lIO0bl6d
From speed to weapon capabilities, Rafale is way ahead!
— Amit Shah  July 29, 2020
I am sure these world class fighter jets will prove to be a game changer. Congratulations to PM @narendramodi ji, DM @rajnathsingh ji, Indian Air Force and the entire country on this momentous day. #RafaleInIndia pic.twitter.com/1PuSgVtlZm
SD/GP/BT
(Visitor Counter : 126
પ્રધાનમંત્રીનું કાર્યાલય
પ્રધાનમંત્રી શ્રીએ નેતાજી સુભાષચંદ્ર બોઝનું શિલ્પ મેળવ્યું
પ્રધાનમંત્રી શ્રી નરેન્દ્ર મોદીએ આજે કલાકાર અરુણ યોગીરાજ પાસેથી નેતાજી સુભાષ ચંદ્ર બોઝનું શિલ્પ મેળવ્યું
પ્રધાનમંત્રીએ ટ્વીટ કર્યું:
“આજે @yogiraj_arunને મળીને આનંદ થયો. નેતાજી બોઝનું આ અસાધારણ શિલ્પ શેર કરવા બદલ તેમનો આભાર."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ પ્રખ્યાત મરાઠી લાવણી ગાયિકા સુલોચના તાઈ ચવ્હાણના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત મરાઠી લાવણી ગાયિકા સુલોચના તાઈ ચવ્હાણના નિધન પર ઊંડો શોક વ્યક્ત કર્યો છે.
એક ટ્વીટમાં, પ્રધાનમંત્રી શ્રીએ કહ્યું;
"આવનારી પેઢીઓ સુલોચના તાઈ ચવ્હાણને મહારાષ્ટ્રની સંસ્કૃતિ, ખાસ કરીને લાવણીને પ્રોત્સાહન આપવામાં તેમની મહત્વપૂર્ણ ભૂમિકા માટે યાદ કરશે. તેઓ સંગીત અને થિયેટર પ્રત્યે પણ જુસ્સાદાર હતા. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
YP/GP/JD
(